als_Latn dik_Latn sna_Latn
Gjatë përgatitjeve për zgjedhjet lokale të 21 qershorit, Komisioni Qendror i Zgjedhjeve u ka kushtuar një vëmendje të veçantë zgjedhësve me aftësi të kufizuara. Për t’u ardhur në ndihmë atyre janë caktuar që në çdo zyrë rajonale të ketë 1 person nga PAK-u për të evidentuar problematikat dhe për t’i ardhur në ndihmë kësaj kategorie votuesish.
“Për herë të parë, Komisioni Qendror i Zgjedhjeve për zgjedhjet e organeve të qeverisjes vendor të datës 21 qershor 2015, do të angazhojë pranë Zyrave Rajonale Zgjedhore, 12 persona me aftësi të kufizuara, në 12 qarqet e vendit. Personat e angazhuar në Zyrat Rajonale Zgjedhore do të kenë detyrë të ndjekin në dinamikë problematikat e zgjedhësve PAK dhe evidentimin e tyre në kohë, me qëllim marrjen e menjëhershme të masave për zgjidhjen e saj, në Qendrat e Votimit dhe Zonat e Administrimit Zgjedhor të qarkut përkatës. Periudha e angazhimit të këtyre 12 personave do të jetë dy muaj para ditës së zgjedhjeve, deri në ditën e zgjedhjeve, pra deri më 21 qershor 2015”, - sqaroi dje zëdhënësja e KQZ-së, Drilona Hoxhaj.
Ajo shtoi se Komisioni Qendror i Zgjedhjeve në përputhje me kompetencat e përcaktuara në Kodin Zgjedhor, u ka kërkuar me insistim kryetarëve të Njësive të Qeverisjes Vendore caktimin e vendndodhjes së qendrave e votimit, që kanë të regjistruar zgjedhës me aftësi të kufizuara, në katet e para të objekteve publike.
als_Latn als_Latn als_Latn